cyanic-selkie/wikianc huggingface dataset:
กลุ่มอาการขาดยาเบ็นโซไดอาเซพีน
วิทยาการระบาด
ความรุนแรงและระยะอาการที่เป็นอย่างยืดเยื้อน่าจะกำหนดโดยปัจจัยต่างๆ รวมทั้งอัตราการลดยา ระยะการใช้กับขนาดที่ใช้ และปัจจัยทางพันธุกรรม บุคคลที่มีประวัติขาดยาเบ็นโซไดอาเซพีนอาจมีระบบประสาทกลางที่ไวยิ่งขึ้น หรือเกิดปรากฏการณ์ kindling ทำให้การทำงานทางประชานแย่ลง อาการแย่ลง และอาการขาดยาในครั้งต่อๆ มาแย่ยิ่งขึ้นๆ
เด็ก
อาการขาดยาในเด็กเกิดใหม่ ซึ่งบางครั้งรุนแรง อาจเกิดเมื่อมารดาได้กินยาเบ็นโซไดอาเซพีนโดยเฉพาะในช่วงตั้งครรภ์ไตรมาสที่3 อาการรวมทั้งภาวะกล้ามเนื้อตึงตัวน้อย (hypotonia), หยุดหายใจเป็นระยะสั้นๆ, อาการเขียวคล้ำ (cyanosis), ปัญหาการตอบสนองทางเมแทบอลิซึมต่อความเย็นหนาว และการชัก ภาวะนี้รายงานว่าอาจคงยืนเป็นชม.ๆ จนถึงเป็นเดือนๆ หลังคลอด
งานทบทวนวรรณกรรมปี2009 แสดงว่า อาการขาดยาพบในหน่วยไอซียูเด็กในอัตราร้อยละ 20 หลังจากให้ยาเบ็นโซไดอาเซพีนหรือโอปิออยด์เข้าเส้นเลือด โอกาสการเกิดอาการมีสหสัมพันธ์กับระยะเวลาและขนาดที่ให้ แม้ระยะเวลาเชื่อว่าเป็นปัจจัยสำคัญกว่า รักษาได้โดยลดให้ยาเป็นเวลา 3-21 วันถ้าการให้ยาดั้งเดิมเกินกว่าอาทิตย์ อาการรวมทั้งการสั่น, กายใจไม่สงบ, ไม่นอน, ร้องไห้อย่างปลอบไม่ได้, ท้องร่วง และเหงื่อออก รวมๆ แล้ว งานทบทวนวรรณกรรมนี้ระบุอาการขาดยาเกิน 50 รายการ
การปรับสิ่งแวดล้อมเพื่อช่วยอาการเด็กเกิดใหม่ที่มีอาการขาดยารุนแรงไม่มีผล แต่การให้ที่นอนซึ่งเงียบช่วยในกรณีเบาๆ
การตั้งครรภ์
การหยุดยาเบ็นโซไดอาเซพีนหรือยาแก้ซึมเศร้าทันทีเพราะเป็นห่วงเรื่องผลก่อวิรูป (teratogenic effects) ต่อเด็ก เสี่ยงก่อภาวะแทรกซ้อนที่รุนแรง จึงไม่แนะนำ ยกตัวอย่างเช่น การหยุดยาเบ็นโซไดอาเซพีนหรือยาแก้ซึมเศร้าอย่างกะทันหันเสี่ยงก่ออาการขาดยาที่รุนแรงสูง รวมทั้งคิดฆ่าตัวเอง และการคืนอาการแบบเด้ง (rebound) ของสภาพโรคที่มีอยู่แล้ว ซึ่งอาจทำให้ต้องเข้ารพ. หรืออาจถึงฆ่าตัวตาย งานศึกษาหนึ่งรายงานมารดา 1/3 ที่หยุดยากะทันหันหรือลดยาอย่างรวดเร็วได้คิดฆ่าตัวตายอย่างฉับพลันเพราะอดทนต่ออาการไม่ได้ หญิงคนหนึ่งให้แพทย์ทำแท้งเพราะรู้สึกว่าไม่สามารถรับมือได้ อีกคนหนึ่งใช้เครื่องดื่มแอลกอฮอล์เพื่อรับมือกับอาการขาดยาเนื่องกับเบ็นโซไดอาเซพีน การแท้งเองอาจเกิดจากการหยุดยาที่ออกฤทธิ์ต่อจิตประสาทรวมทั้งเบ็นโซไดอาเซพีน งานศึกษานี้รายงานว่า แพทย์ทั่วไปไม่สำนึกถึงผลรุนแรงของการหยุดยาที่ออกฤทธิ์ต่อจิตประสาทอย่างกะทันหัน ยาเช่นเบ็นโซไดอาเซพีนหรือยาแก้ซึมเศร้า
คนชรา
ผู้ทำงานวิจัยสรุปว่า เบ็นโซไดอาเซพีนไม่มีประสิทธิภาพสำหรับปัญหาการนอนหลับในระยะยาวยกเว้นเพื่อระงับการนอนไม่หลับแบบเด้งเนื่องกับการขาดยา อาการหลายอย่างดีขึ้นระหว่างสัปดาห์ที่ 24-52 รวมทั้งนอนหลับดีขึ้นโดยสมรรถภาพทางประชานและการทำงานหลายอย่างก็ดีขึ้นด้วย แต่สมรรถภาพทางประชานบางอย่างที่ไวต่อทั้งเบ็นโซไดอาเซพีนและอายุ เช่น ความจำอาศัยเหตุการณ์ (episodic memory) ไม่ดีขึ้น แต่ผู้ทำงานวิจัยก็ได้อ้างงานศึกษาในคนไข้ที่มีวัยอ่อนกว่าซึ่งเมื่อติดตามที่ 3.5 ปี ก็ไม่ปรากฏปัญหาความจำ จึงคาดว่า การทำงานทางความจำบางอย่างต้องใช้เวลาคืนสภาพจากการใช้เบ็นโซไดอาเซพีนเป็นเวลานาน และสมรรถภาพทางประชานของคนชราอาจดีขึ้นอีกเกิน 52 สัปดาห์หลังจากเลิกยา เหตุผลที่ใช้เวลาถึง 24 อาทิตย์ก่อนจะดีขึ้นหลังเลิกยาก็เพราะสมองต้องใช้เวลาปรับตัวกับภาวะแวดล้อมที่ไร้ยา ดังนั้น ในอาทิตย์ที่24 จึงพบว่าอาการดีขึ้นอย่างสำคัญ รวมทั้งประมวลข้อมูลได้แม่นยำยิ่งขึ้น เทียบกับผู้ที่คงใช้ยาซึ่งแย่ลง ยังพบอาการที่ดีขึ้นอีกในอาทิตย์ที่52 รวมทั้งงดยาได้ดีขึ้น คนกินยาที่อายุน้อยกว่าแม้ประสบปัญหาความจำเมื่อจินตนาการรูปใน 2-3-4 มิติ (visual spatial memory) แต่ก็ไม่อ่อนแอต่อปัญหาทางประชานเท่าคนชรา
ปฏิกิริยาที่ว่องไวกว่าก็พบด้วยในคนชราที่งดยาเมื่อติดตามที่52 สัปดาห์ ซึ่งสำคัญ โดยเฉพาะถ้าขับรถเพราะเสี่ยงอุบัติเหตุรถยนต์ยิ่งขึ้นเมื่อกินยา เมื่อติดตามในสัปดาห์ที่24 ร้อยละ 80 ได้งดยาอย่างสำเร็จแล้ว ความสำเร็จส่วนหนึ่งเกิดจากการใช้ยาหลอกเป็นส่วนของการทดลอง ซึ่งระงับการติดยาทางใจเมื่อคนไข้ชรารับรู้ว่า ได้เสร็จสิ้นการค่อยๆ ลดยาตั้งแต่หลายอาทิตย์ที่แล้ว โดยต่อจากนั้นได้กินเพียงแต่ยาหลอก ซึ่งช่วยให้กำลังใจว่า สามารถนอนหลับโดยไม่ใช้ยา ผู้ทำงานวิจัยเตือนถึงความคล้ายคลึงกันทางเภสัชวิทยาและทางกลไกการออกฤทธิ์ของยาใหม่กลุ่ม z-drugs ที่ไม่ใช่เบ็นโซไดอาเซพีน
พระเจ้าราชวรวงศ์เธอ พระองค์เจ้าอรุณ
พระเจ้าราชวรวงศ์เธอ พระองค์เจ้าอรุณ หรือ พระองค์ใหญ่อรุณ (13 ตุลาคม พ.ศ. 2348 — 11 มิถุนายน พ.ศ. 2428) พระราชธิดาพระองค์ที่ 1 ในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย
พระประวัติ
พระเจ้าราชวรวงศ์เธอ พระองค์เจ้าอรุณ ประสูติเมื่อวันอาทิตย์ที่ 13 ตุลาคม พ.ศ. 2348 เป็นพระธิดาในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาน้อย ธิดาพระยาพินาศอัคคี (จาด ณ บางช้าง)
ในสมัยรัชกาลที่ 4 พระองค์เจ้าอรุณทรงเป็นผู้ใหญ่ในพระบวรราชวัง ด้วยทรงเป็นพระราชธิดาพระองค์โตในสมเด็จพระบวรราชเจ้ามหาศักดิพลเสพ และทรงมีหน้าที่กำกับฝ่ายในในพระบวรราชวัง ครั้งหนึ่งพระองค์เจ้าอรุณเคยกราบบังคมทูลพระบาทสมเด็จพระจอมเกล้าเจ้าอยู่หัวว่ามีขโมยขึ้นตำหนักพระองค์เจ้าสุด หลังจากนั้นพระบาทสมเด็จพระจอมเกล้าเจ้าอยู่หัวจึงทรงชำระความ และออกประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวัง เป็นต้นมา ดังปรากฏในคำประกาศประกาศพระราชบัญญัติฝ่ายพระบวรราชวัง เรื่องเล่นเบี้ยในพระบวรราชวังว่า
"...ทรงพระกรุณาโปรดเกล้าฯ สั่งว่า พระบวรวงศ์เธอชั้น ๒ พระองค์เจ้าอรุณกราบบังคมทูลพระกรุณาว่า พระวรวงศ์เธอ พระองค์เจ้าหญิงสุด ลงไปพระบรมมหาราชวัง... ผู้ร้ายเข้าในตำหนัก... จึงทรงพระกรุณาโปรดเกล้าฯ ให้ชำระเอาตัวผู้ร้ายให้จงได้... อนึ่งมีพระราชบัญญัติห้ามมิให้คนภายนอกพระบวรราชวังเข้ามาคบหากันกับคนในพระบวรราชวัง ห้ามมิให้เจ้าจอมหม่อมพนักงานท้าวนางจ่าโขลนผู้ใหญ่ผู้น้อย แลข้าหลวงพระองค์เจ้าหม่อมเจ้าข้าทาษทั้งปวง ซึ่งอยู่ในพระบวรราชวังคบหาคนนอกพระบวรราชวัง..."
พระเจ้าราชวรวงศ์เธอ พระองค์เจ้าอรุณ สิ้นพระชนม์ในรัชกาลที่ 5 เมื่อวันพฤหัสบดีที่ 11 มิถุนายน พ.ศ. 2428 พระชันษา 81 ปี พระราชทานเพลิงพระศพ ณ พระเมรุท้องสนามหลวง เมื่อวันจันทร์ที่ 5 กรกฎาคม พ.ศ. 2429
กระทรวงมหาดไทยและความสัมพันธ์ราชอาณาจักร (เนเธอร์แลนด์)
กระทรวงมหาดไทยและความสัมพันธ์ราชอาณาจักร (Ministerie van Binnenlandse Zaken en Koninkrijksrelaties หรือย่อเป็น BZK) เป็นกระทรวงของประเทศเนเธอร์แลนด์ รับผิดชอบด้านนโยบายในประเทศ งานราชการ การบริหารสาธารณะ การเลือกตั้ง การบริหารส่วนท้องถิ่น การสืบราชการ และความสัมพันธ์ภายในราชอาณาจักร
รัฐมนตรีว่าการกระทรวงมหาดไทยและความสัมพันธ์ราชอาณาจักร อยู่ในคณะรัฐมนตรีแห่งเนเธอร์แลนด์ โดยในปัจจุบันคือ คายซา โอลลงเริน จากพรรคประชาธิปัตย์ 66 อยู่ในตำแหน่งตั้งแต่เดือนตุลาคม ค.ศ. 2017
กระทรวงก่อตั้งขึ้นเมื่อปี ค.ศ. 1798 ในฐานะกรมตำรวจภายใน เพื่อติดตามสถานะของเขื่อน ถนน และน้ำในสาธารณรัฐปัตตาเวีย ก่อนจะยกระดับขึ้นเป็นกระทรวงมหาดไทยในปี ค.ศ. 1876 และเปลี่ยนมาใช้ชื่อปัจจุบันในปี ค.ศ. 1998
วังบ้านดอกไม้
วังบ้านดอกไม้ ตั้งอยู่เลขที่ 129 ถนนหลวงฟากเหนือต่อกับถนนบริพัตร แขวงบ้านบาตร เขตป้อมปราบศัตรูพ่าย กรุงเทพมหานคร เดิมเป็นวังที่ประทับของนายพลเอก พระเจ้าบรมวงศ์เธอ กรมพระกำแพงเพ็ชรอัครโยธิน (พระราชโอรสองค์ที่ 35 ใน พระบาทสมเด็จพระจุลจอมเกล้าเจ้าอยู่หัว) บิดาแห่งการรถไฟไทย และผู้ริเริ่มกิจการวิทยุกระจายเสียงเป็นครั้งแรกในประเทศไทย
วังบ้านดอกไม้เคยเป็นที่ตั้งกรมป่าไม้ภายหลังจากที่ราชสกุลบุรฉัตรขายวังให้กรมป่าไม้ ในปัจจุบันได้เปลี่ยนเป็นสำนักงานโรงงานกระดาษบางปะอินและสำนักงานคณะกรรมการอ้อยและน้ำตาล กระทรวงอุตสาหกรรม
จนกระทั่งในปี พ.ศ. 2548 วังบ้านดอกไม้ได้รับการขึ้นทะเบียนเป็นโบราณสถานโดยกรมศิลปากร พื้นที่โบราณสถานประมาณ 3 ไร่ 65 ตารางวา
เขตวากาบายาชิ
เขตวากาบายาชิ เป็นหนึ่งในห้าเขตการปกครองที่ประกอบกันเป็นเมืองเซ็นได จังหวัดมิยางิ
ตั้งอยู่ทางตะวันออกสุดของเมืองเซ็นได มีพรมแดนตะวันตกเฉียงใต้เป็นแม่น้ำฮิโรเสะและแม่น้ำนาโตริ ส่วนทิศตะวันออกเป็นใจกลางเมืองเซ็นได ที่ดินโดยทั่วไปเป็นที่ราบ มีทางหลวงแผ่นดินหมายเลข 4 เซ็นไดบายพาสตัดผ่าน ส่วนฝั่งตะวันตกเป็นพื้นที่พักอาศัย และฝั่งตะวันออกเป็นพื้นที่นาข้าว
ทางตะวันออกติดชายฝั่งทะเล ได้รับความเสียหายจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011 อย่างหนัก ก่อนเกิดเหตุการณ์เคยมีหมู่บ้านแห่งหนึ่งที่ล้อมรอบด้วยนาข้าวและป่าไม้ในพื้นที่ย่านอาราฮามะติดชายฝั่ง แต่หมู่บ้านนั้นก็ได้หายไปในเหตุการณ์สึนามิครั้งนั้น
มอร์ฟฟิง
Morphing คือ เอฟเฟกต์การเปลี่ยนหรือแปรรูปจากรูปหนึ่งเป็นอีกรูปหนึ่งอย่างแนบเนียน มักแสดงให้เห็นความเปลี่ยนแปลงที่ดูเสมือนจริง โดยผ่านเทคโนโลยี ที่ดูเกินจริง ในสมัยก่อน มักใช้การแปรรูปสองรูปโดยให้ภาพสองภาพเลือนเข้าหากัน โดยภาพนึงลดความคมชัดของภาพ และอีกรูปเพิ่มความคมชัดของภาพ ฟัจจุบัน การ morph ใช้เทคโนโลยีทางคอมพิวเตอร์เพื่อสร้างกระบวนการที่สมจริงมากขึ้น
เทคนิคการ morph
ภายหลังการเลือนภาพเข้าหากัน ได้เริ่มจากขอบไดขอบหนึ่งของภาพ แทนที่จะเป็นการเลือนภาพทั้งภาพทีเดียว โดยรูปแบบของการเลือนรูปแบบดังกล่าวได้รับความนิยมใช้มากในหมู่สมาชิก 10cc Kevin Godley และ Lol Creme ที่เรียกว่า Godley & Creme ในปี 1985 ในเพลง Cry โดยเริ่มจากการเลือนภาพหน้าคนขาว-ดำหลายๆหน้าเข้าด้วยกัน ซึ่งหน้าแต่ละคนก็จะจางหายและเลือนเข้ามาเข้มขึ้นตามๆกัน ทั้งนี้ยังห่างไกลจากการ morph ในปัจจุบันมากเพราะเป็นเพียงการละลาย โดยใช้วิธีคล้ายคลึงกัน
การ morph ในยุคโมเดิร์น
ในช่วงปี 1990 เทคโนโลยีทางด้านคอมพิวเตอร์สามารถสร้างผลงานที่ดูสมจริงยิ่งขึ้น โดยวิธีการบิดเบือนภาพในขณะที่เลือนภาพเข้าหากัน โดยอ้างอิงถึงจุดต่างๆบนภาพ ’ก่อน’และ’หลัง’เช่นการ morph หน้าสองหน้า จะต้องมีการกำหนดระยะสำคัญต่างๆขอใบหน้า ไม่ว่าจะเป็น ตา จมูก ปาก หู ซึ่งจะต้องปรากฏอยู่บนทั้งสองภาพ โดยจะบิดภาพใบหน้สแรกให้เข้ากับรูปใบหน้าที่สอง
ตัวอย่าง
Golden Child เป็นภาพยนตร์เรื่องแรกที่นำเอาการ morph มาใช้อย่างคร่าวๆ แต่willow เป็นภาพยนตร์เรื่องแรกที่นำมันมาใช้อย่างละเอียด Indiana Jones and the Last Crusade ได้ใช้เทคนิคนี้ในภาพการตายอย่างขยะแขยงของ Walter Donovan โดยอ้างอิงจากเส้นกริด ซึ่งพัฒนาขึ้นโดย Tom Brigham และ Doug Smythe (AMPAS)
เทคนิดการ morph ยังถูกนำมาใช้ใน music video ของ Michael Jackson ในเพลง Black Or White รวมถึงภาพยนตร์เช่น Terminator 2: Judgment Day, Star Trek VI: The Undiscovered Country, และ ในการแสดงหน้าทั้งสี่ของนักร้องวง Queen ในอัลบัม The Miracle
โปรกแกรมการทำงานครั้งแรกๆ คือ Gryphon Software Morph โดยใช้ได้เฉพาะในเคื่องคอมพิวเตอร์ Apple Macintosh นอกจากนี้ยังมีโปรแกรมที่พัฒนาขึ้นเพิ่มเติมอย่างรวดเร็ว เช่น ImageMaster, MorphPlus and CineMorph ภายหลัง โปรแกรม Elastic Reality (ซึ่งพัฒนามาจาก MorphPlus) ถูกนำมาใช้อย่างแพร่หลาย ทั้งในภาพยนตร์ In The Line of Fire, Quantum Leap, Star Trek: Deep Space Nine, รวมถึงภาพยนตร์เรื่องอื่นๆอีกมากมาย ซึ่ง ผู้พัฒนาเทคโนโลยีเบื้องหลังโปรแกรมนี้ Garth Dickie and Perry Kivolowitz.ได้รับรางวัลทางความสำเร็จทางวิทยาศาสตร์ เอฟเฟกต์ของโปรแกรมนี้คือ spatially-warped cross-dissolve หรือการบิดเบือนระยะห่าง แล้วการละลายเข้าหากัน Morpheus เป็นเว็บแรกที่เปิดโอกาสให้ผู้ใช้นำภาพการ morph ของตนเองมานำเสนอออนไลน์
การ morph ในอนาคต
เทคโนโลยีทำให้การ morph เกิดขึ้นได้โดยอาศัยคำสั่งเพียงเล็กน้อย เช่นการสร้างภาพเคลื่อนไหวช้า โดยที่ไม่ได้มีภาพจำลองเบื้องต้นอยู่แต่อย่างใด โดยอาศัยการเคลื่อนที่ของสายตาในการจับภาพนั้นๆ และถึงแม้ภาพสองภาพจะไม่เกี่ยวข้องกันเลย โปรแกรมก็ยังสามารถที่จะหาจุดเชื่อมโยงระหว่างสองภาพ และบิด และจัดภาพไปเรื่อยๆ ในขณะที่เลือนเข้าหาภาพอีกภาพหนึ่ง ส่วนมากแล้ว เอฟเฟกต์นี้จะเป็นที่ยิบมมาก และต้องทำให้เห็นความเปลี่ยนแปลงที่แบนเนียนที่สุด
กระหัง
กระหัง หรืออีกชื่อหนึ่งเรียกว่า กระหาง เป็นผีตามความเชื่อของคนไทย เป็นผีผู้ชาย คู่กับผีกระสือ ซึ่งเป็นผู้หญิง เชื่อกันว่าผู้ที่เป็นผีกระหังนั้น จะเป็นผู้ที่เล่นไสยศาสตร์ เมื่ออาคมแกร่งกล้าไม่สามารถควบคุมได้ก็จะเข้าตัว กลายเป็นผีกระหังไป คติความเชื่อเรื่องผีกระหังมีขึ้นเมื่อใดไม่เป็นที่ทราบ และไม่ปรากฏในพระอัยการลักษณะรับฟ้องในกฎหมายตราสามดวง
ผีกระหัง จะบินได้ในเวลากลางคืน จะใช้กระด้งฝัดข้าวติดกับแขนแทนปีก และใช้สากตำข้าวหรือสากกระเบือผูกติดกับขา แทนหาง หรือขา ออกหากินของโสโครก เช่นเดียวกับ ผีกระสือ หรือผีโพง
ลูกทุ่งเอฟเอ็ม
ลูกทุ่ง เอฟ.เอ็ม. (Lukthung F.M.) เป็นรายการวิทยุ เอฟ.เอ็ม. รายแรกของไทยที่เปิดเพลงลูกทุ่งตลอด 24 ชม. ดำเนินการผลิตโดย "ลูกทุ่ง เอฟ.เอ็ม." โดยเริ่มกระจายเสียงเมื่อวันที่ 1 สิงหาคม พ.ศ. 2540 ทางสถานีวิทยุกองพลที่ 1 รักษาพระองค์ เอฟเอ็ม 90.0 เมกะเฮิร์ตซ์
ประวัติ
ผู้ร่วมก่อตั้ง "ลูกทุ่ง เอฟ.เอ็ม." ได้แก่ คุณวิทยา ศุภพรโอภาส อดีตนักจัดรายการเพลงสากลและไทยสากลชื่อดัง ร่วมกับ ไพวงษ์ เตชะณรงค์ นักธุรกิจชื่อดัง (บิดาของสงกรานต์ เตชะณรงค์) และ สุรพงษ์ เตรียมชาญชัย แห่งบริษัท ทราฟฟิกคอร์เนอร์ จำกัด (ผู้รับสัมปทาน)  โดยจัดเปิดเพลงไทยลูกทุ่งที่กำลังได้รับความนิยม เพลงในอดีต ของทุกศิลปิน ทุกค่ายเพลง  มีการพูดคุย เสนอข้อมูลข่าวสาร และกิจกรรมต่าง ๆ ตลอดทั้งวัน
ความรุ่งเรือง
ราวปี พ.ศ. 2544-พ.ศ. 2545 ลูกทุ่ง เอฟ.เอ็ม. ยังได้นำอดีตนางเอกนัยน์ตาหยาดน้ำผึ้ง "เพชรา เชาวราษฎร์" มาเผยเสียงโดยร่วมจัดรายการวิทยุเป็นประจำ และมีการจัดคอนเสิร์ตครบรอบ 10 ปี รำลึก "พุ่มพวง ดวงจันทร์" โดยเชิญนักร้องเพลงลูกทุ่งและดารานักแสดงชื่อดังมาร่วมร้องเพลงบนเวทีเดียวกัน  อีกทั้งยังได้สร้างภาพยนตร์เรื่อง "มนต์เพลงลูกทุ่ง เอฟ.เอ็ม." ร่วมกับสหมงคลฟิล์ม โดยรวมเอานักร้องและคนลูกทุ่งกว่า 168 ชีวิตมาร่วมแสดง จนประสบผลสำเร็จไม่แพ้งานอื่นๆ ที่ทำมา
การเปลี่ยนแปลง
รายการ "ลูกทุ่ง เอฟ.เอ็ม." ดำเนินเรื่อยมาจนถึงเดือน เมษายน พ.ศ. 2547 ได้ย้ายคลื่นอีกครั้ง เนื่องจากทาง อสมท จะจัดรายการเพลงลูกทุ่งด้วยตนเอง (คลื่นลูกทุ่งมหานคร FM 95 ของ อสมท.) โดยย้ายกลับไปกระจายเสียงทางเอฟเอ็ม 90.0 และ 103.0 เมกะเฮิร์ตซ์ ตามลำดับ ซึ่งเป็นสถานีวิทยุในเครือกองทัพบก  มีการเปลี่ยนเจ้าของผู้รับสัมปทาน  แต่ทีมผู้จัดรายการยังคงเป็นชุดเดิม   และได้ออกอากาศทางสถานีวิทยุชุมชนอยู่ช่วงหนึ่ง และปิดสถานีไป
การกลับมา
ในปี พ.ศ. 2552 วิทยา ศุภพรโอภาส ได้นำลูกทุ่ง เอฟ.เอ็ม. กลับมาบนหน้าปัดวิทยุหลักอีกครั้งพร้อมกับสโลแกน "ต้นฉบับสถานีวิทยุลูกทุ่งตัวจริง" โดยมีบริษัท เอ็น บีซี แอ็ด จำกัด (แมกซิม่า) เป็นผู้รับสัมปทาน เริ่มกระจายเสียงวันที่ 1 มกราคม พ.ศ. 2552 ทางสถานีวิทยุ จส. เอฟเอ็ม 94.5 เมกะเฮิร์ตซ์ อีกทั้งยังกระจายเสียงทั่วประเทศผ่านเครือข่าย Network โดยทีมนักจัดรายการชุดนี้มีทั้งคนเก่าเช่น เจนภพ จบกระบวนวรรณ, หมู ตะวัน, ตุ๋ย มหาชัย , วดี ,เสริมเวช ช่วงยรรยง และคนใหม่อีกหลายท่าน รวมทั้งดาราดังอย่าง ติ๊ก กลิ่นสี มาร่วมจัดด้วย   นอกจากนี้ยังได้มีการจัดรายการคอนเสิร์ต "ลูกทุ่ง ททบ.5" ถ่ายทอดสดทุกเย็นวันอาทิตย์ ทาง ททบ.5 และ Thai TV Global Network  ผลปรากฏว่าการจัดรายการวิทยุในช่วงนี้ได้รับความนิยมจากผู้ฟังระดับหนึ่ง แต่กลับล้มเหลวทางด้านธุรกิจการขายโฆษณา เพราะเป็นเรื่องของแบรนด์ที่ไม่สอดรับกับกระแสความนิยมของผู้ฟังเพลง ประกอบกับรูปแบบของดนตรีลูกทุ่งตามท้องตลาดเปลี่ยนไป ต่อมาทางบริษัทผู้รับสัมปทานจึงปรับเปลี่ยนรูปแบบรายการใหม่แทบทั้งหมด ทำให้ ลูกทุ่ง เอฟ.เอ็ม. ยุติลงในที่สุด พร้อมกับการลาออกของทีมผู้บริหารและนักจัดรายการที่ร่วมกันมาแต่แรกเริ่ม
ลูกทุ่งอินเตอร์
เดือนมกราคม พ.ศ. 2553 ลูกทุ่งเอฟเอ็ม 94.5 ได้เปลี่ยนชื่อรายการเป็น "เอฟเอ็ม 94.5 ลูกทุ่งอินเตอร์" โดยมีบริษัท คลิก-วี อาร์ วัน เรดิโอ จำกัด ร่วมบริหารงานด้วย โดยวางคอนเซ็ปต์ให้เป็นคลื่นเพลงลูกทุ่งระบบ Format Station อย่างแท้จริงเป็นแห่งแรก โดยทุกเพลงที่เปิดจะผ่านระบบการสำรวจความนิยมมาก่อนแล้วว่า เป็นเพลงที่ถูกใจกลุ่มเป้าหมาย ซึ่งสามารถการันตีและพิสูจน์ได้จริง ส่วนทีมนักจัดรายการได้มีการปรับเปลี่ยนใหม่หมด โดยมี ดี.เจ.จากลูกทุ่งเอฟ.เอ็ม.บางคน และดี.เจ.หน้าใหม่ที่มีชื่อเสียงด้านอื่นๆ อาทิ อ.วันชัย สอนศิริ, อ.ประมาณ เลืองวัฒนะวณิช, สาลินี ปันยารชุน, ทัศน์สรวง วรกุล, ครูเทียม ชิงช้าสวรรค์, อู๊ด เป็นต่อ, ปุ๊ย ตีสิบ ฯลฯ  มาร่วมจัดด้วย
อย่างไรก็ตาม มีกระแสข่าวว่า การเปลี่ยนชื่อครั้งนี้ทำให้เกิดความแคลงใจของคนลูกทุ่งด้วยกัน เนื่องจากมีเจ้าของตัวจริงใช้อยู่แล้ว คือ ตุ่น อินเตอร์(บุตรชายของ ส.ลือเนตร) ซึ่งเคยใช้ชื่อในการทำนิตยสาร รายการโทรทัศน์ และสถานีวิทยุชุมชนในนาม "ลูกทุ่งอินเตอร์"  โดยตุ่นเตรียมแจ้งความดำเนินคดีกับเจ้าของรายการ "เอฟเอ็ม 94.5 ลูกทุ่งอินเตอร์" ข้อหาใช้ชื่อโดยไม่ถูกต้อง  ส่วนจะมีการเปลี่ยนชื่อใหม่อีกหรือไม่นั้นขึ้นอยู่กับการตัดสินใจของผู้บริหารคลื่นเอฟเอ็ม 94.5 เพื่อหาทางออก ปัจจุบันคลื่นเอฟเอ็ม 94.5 ลูกทุ่งอินเตอร์ ยุติกระจายเสียงแล้ว
นักจัดรายการวิทยุลูกทุ่ง เอฟ.เอ็ม.
'''พ.ศ. 2552'''
'''พ.ศ. 2540 - 2548
มิวส์ (แก้ความกำกวม)
มิวส์ อาจจะหมายถึง
โฮเวย์เซ
โฮเวย์เซ หรือ อัลฮุวัยซะฮ์ (الهويزة) เป็นเมืองและเมืองหลักในเทศมณฑลโฮเวย์เซ จังหวัดฆูเซสถาน ประเทศอิหร่าน จากสำมะโน พ.ศ. 2549 เมืองนี้มีประชากร 14,422 คนใน 2,749 ครัวเรือน
พ.ศ. 2488
พุทธศักราช 2488 ตรงกับปีคริสต์ศักราช 1945 เป็นปีปกติสุรทินที่วันแรกเป็นวันจันทร์ตามปฏิทินกริกอเรียน และเป็น
ตราแผ่นดินของสหรัฐอาหรับเอมิเรตส์
ตราแผ่นดินของสหรัฐอาหรับเอมิเรตส์ (شعار الإمارات العربية المتحدة) ประกาศใช้อย่างเป็นทางการเมื่อ ค.ศ. 1973 แก้ไขแบบตราเมื่อ ค.ศ. 2008.
ตราแผ่นดินมีลักษณะเป็นรูป เหยี่ยวสีทอง (เหยี่ยวแห่งกูเรช) ประกอบวงกลมรูปธงชาติสหรัฐอาหรับเอมิเรตส์ที่ใจกลางหน้าอกเหยี่ยว ล้อมรอบด้วยดาวห้าแฉก 7 สื่อถึงรัฐเจ้าผู้ครองนครทั้งเจ็ด. อนึ่ง แบบตราแผ่นดินระหว่าง ค.ศ. 1973 ถึง ค.ศ. 2008 ที่ใจกลางหน้าอกเหยี่ยว มีรูปเรือใบอาหรับแล่นในทะเล ตำแหน่งล่างสุดของโล่ ประกอบด้วยแถบแพรสีแดง จารึนามชื่อประเทศในภาษาอาหรับ อักษรคูฟิก.
คุณธรรมสามอย่าง (ราฟาเอล)
คุณธรรมสามอย่าง (ภาษาอังกฤษ: Cardinal and Theological Virtues ) เป็นจิตรกรรมฝาผนังที่เขียนโดยราฟาเอล ผู้เป็นจิตรกรสมัยเรอเนซองส์คนสำคัญชาวอิตาลีที่เขียนในปี ค.ศ. 1511 ถึงปี ค.ศ. 1524 หลังจากที่ราฟาเอลเสียชีวิตในปี ค.ศ. 1511 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”
ภาพนี้ตั้งอยู่ภายใน “ห้องเซนยาทูรา” (Stanza della Segnatura ) เป็นอุปมานิทัศน์ของคุณธรรมสามอย่างในภาพของสตรีสามคนและคิวปิดที่มีฉากหลังเป็นชนบท:
การลงประชามติเกี่ยวกับสนธิสัญญาเจนีวาในกัมพูชา พ.ศ. 2498
'''การลงประชามติเกี่ยวกับสนธิสัญญาเจนีวาในกัมพูชา พ.ศ. 2498''' ซึ่งริเริ่มโดยพระบาทสมเด็จพระนโรดม สีหนุ เกิดขึ้นเมื่อ 7 กุมภาพันธ์ พ.ศ. 2498 มีผู้มาออกเสียง 99.8%
Phyllomelia
Phyllomelia เป็นสกุลของพืชดอกที่อยู่ในวงศ์ Rubiaceae.
หลุยส์ เฮสดาร์ซัน
หลุยส์ เฮสดาร์ซัน (อักษรโรมัน: Louis Hesse d'Alzon; เกิด 2 พฤษภาคม พ.ศ. 2534) ชื่อเล่น หลุยส์ เป็นนักแสดงและนายแบบลูกครึ่งไทย-ฝรั่งเศส สังกัดสถานีโทรทัศน์สีกองทัพบกช่อง 7 เป็นที่รู้จักกันจากบทบาท “อัศวิน/บารอน“ จากละครเรื่อง นักสู้มหากาฬ
Phyllomelia
ถิ่นกำเนิดของมันคือ ภูมิภาค แคริบเบียน
หลุยส์ เฮสดาร์ซัน
ประวัติ
หลุยส์ เฮสดาร์ซัน เป็นลูกครึ่ง ไทย-ฝรั่งเศส เป็นนักแสดงชาวไทย ปัจจุบันอาศัยอยู่ที่ประเทศไทย กรุงเทพมหานคร หลุยส์จบการศึกษามาจากอุดมศึกษาที่ มหาวิทยาลัยรามคำแหง คณะศิลปศาสตร์ สาขาการสื่อสารมวลชน สาขาสถาบันนานาชาติ
หลุยส์เริ่มเข้าสู่วงการบันเทิงการเป็นนักแสดงตั้งแต่ในปี 2551 มีผลงานถ่ายแบบและมิวสิควิดีโอชิ้นแรกเพลงถามไม่ตรงคำตอบ ของ หวาย ปัญญริสา เธียรประสิทธิ์ หรือ หวาย กามิกาเซ่ ในปี 2553 หลุยส์มีผลงานภาพยนตร์เรื่องแรก อาฟเตอร์สคูล วิ่งสู้ฝัน รับบทจอห์นนี่ และเวลาต่อมาในปี 2556 หลุยส์ได้เซ็นสัญญาเป็นนักแสดงสังกัดช่อง 7 มีผลงานละครเรื่องแรก นักสู้มหากาฬ รับบทเป็นอัศวินเป็นนักแสดงรับเชิญเรื่องแรกในปี 2557 หลุยส์มีผลงานละครเรื่อง ล่ารักสุดขอบฟ้า รับบทเป็นมาคี คู่กับทับทิม อัญรินทร์ ธีราธนันพัฒน์ และเป็นการพลิกบทบาทเล่นบทร้ายเรื่องแรก หลุยส์เป็นพระเอกหลังข่าวเต็มตัวเรื่องแรกจากละครเรื่อง หักลิ้นช้าง คู่กับเซฟ เซฟฟานี่ อาวะนิค และในปี2561 หลุยส์มีผลงานละครเรื่อง ชาติ ลำชี ร่วมกับทับทิม อัญรินทร์ ธีราธนันพัฒน์ อีกครั้ง หลุยส์รับบทเป็นนายทหารชาติลำชี
นอร์ทธรอป กรัมแมน
นอร์ทธรอป กรัมแมน คอร์ปอเรชัน เป็นบริษัทสัญชาติสหรัฐอเมริกา ดำเนินธุรกิจเกี่ยวกับอากาศยานทางการทหาร การต่อเรือรบ และเทคโนโลยีทางการทหาร ก่อตั้งขึ้นในปี 1994 จากการควบรวมกิจการของบริษัท นอร์ทธรอปและบริษัทกรัมแมน เข้าด้วยกัน
ในปี 2010 นอร์ทธรอป กรัมแมน เป็นบริษัทที่มีสัญญาการจัดซื้ออาวุธอยู่ในอันดับที่ 4 ของโลก มีพนักงานทั่วโลกกว่า 120,000 คน มีสำนักงานใหญ่ตั้งอยู่ในเขตเซนจูรีซิตี้ เมืองลอสแอนเจลิส รัฐแคลิฟอร์เนีย ในปี 2010 ได้รับการจัดอันดับอยู่ในอันดับที่ 61 ในประเภทบริษัทอุตสาหกรรมในสหรัฐอเมริกาจากนิตยสารฟอร์จูน
เรือและเรือรบ
อู่ต่อเรือนอร์ทธรอปกรัมแมนนิวพอร์ตนิวส์ เป็นอู่ต่อเรือเดียวที่ต่อเรือบรรทุกเครื่องบินของกองทัพเรือสหรัฐอเมริกา และเป็นอู่เดียวที่มีขีดความสามารถในการต่อเรือบรรทุกเครื่องบินชั้นนิมิตซ์ และเรือบรรทุกเครื่องบินชชั้นใหม่ล่าสุดอย่างชั้นเจอรัลด์ อาร์. ฟอร์ด และเป็นหนึ่งในสองบริษัทที่สามารถต่อเรื่อดำน้ำพลังงานนิวเคลียร์ของสหรัฐอเมริกา
นอกจากนี้ยังมีหน่วยงานย่อยได้แก่ นอร์ทธรอป กรัมแมน ชิป ซิสเท็มส์ ในการต่อเรือสนับสนุนการยกพลขึ้นบก และเรือรบ เรือสินค้าพาณิชย์ และเรืออื่นๆ เช่น เรือตัดน้ำแข็ง เรือบรรทุกน้ำมัน เรือบรรทุกสินค้า โดยร่วมมือกับ SAIC (Science Applications International Corporation) นอกจากนี้ยังมีบริการงานออกแบบทางวิศวกรรมและสถาปัตยกรรมทางเรือ และการซ่อมบำรุงรักษาเรือ
อากาศยาน
หน่วยงานย่อยเกี่ยวกับอากาศยานและระบบการบิน ผลิตอากาศยานสำหรับสหรัฐอเมริกาปละชาติอื่นๆทั่วโลก เช่น เครื่องบินทิ้งระเบิดทางยุทธศาสตร์ บี-2 สปิริต, เครื่องบินสอดแนม อี-8 จอยต์ สตารส์, อาร์คิว-4 โกลบอลฮ็อก, เครื่องบินฝึกความเร็วเหนือเสียง ที-38 ทาลอน, อาร์คิว-5 ฮันเตอร์ ของกองทัพบกสหรัฐ นอกจากนี้กองทัพเรือสหรัฐยังมี เป้าลวง บีคิวเอ็ม-74 ชูการ์, ซี-2 เกรย์ฮาวน์, อี-2 ฮ็อคอาย, อีเอ-6บี โพรวเลอร์ ผลิตชิ้นส่วนหลักของเครื่องบินขับไล่ เอฟ/เอ-18 ฮอร์เน็ท, เอฟ/เอ-18อี/เอฟ ซูเปอร์ฮอร์เน็ท และเครื่องบินอื่นๆ เช่น เอฟ-5, ที-38
นอกจากนี้ยังผลิตดาวเทียม และจรวดขนส่งอวกาศ ให้กับองค์การนาซ่า และกองทัพอากาศสหรัฐ ร่วมคิดค้นวิจัยเลเซอร์พลังงานสูงร่วมกับโบอิงสำหรับ ต้นแบบเครื่องบิน โบอิงวายเอเอล-1
เรดาร์และระบบตรวจจับ
ฝ่ายวิจัยและพัฒนานอร์ทธรอป กรัมแมน อิเล็กทริค ซิสเท็มส์ คิดค้นและพัฒนาระบบเรดาร์ตรวจจับหลากหลายประเภท เช่น ระบบเรดาร์ป้องกันภัยทางอากาศ ซี41 ระบบเรดาร์ตรวจับทางยุทธวิธี เช่น ระบบเรดาร์ AN/APG-68 และ AN/APG-80 ซึ่งเป็นระบบเรดาร์ควบคุมการบินของเครื่องบินขับไล่ เอฟ-16 ไฟทิงฟอลคอน, ระบบเรดาร์สมรรถนะสูง AN/APG-77 สำหรับเครื่องบินขับไล่ เอฟ-22 แร็พเตอร์, เรดาร์ AN/APG-81 และ AN/AAS-37 สำหรับ เอฟ-35 ไลท์นิ่ง 2, เรดาร์ APQ-164 สำหรับเครื่องบินทิ้งระเบิด บี-1 แลนเซอร์ และระบบเรดาร์สำหรับเครื่องบินแจ้งเตือนและควบคุมภัยทางอากาศล่วงหน้า (AWACS)
กล้อง
กล้อง อาจหมายถึง
การปฏิวัติคอมมิวนิสต์จีน
การปฏิวัติคอมมิวนิสต์จีน เป็นที่รู้จักกันอย่างเป็นทางการว่า สงครามปลดปล่อยประชาชนชาวจีน ในสาธารณรัฐประชาชนจีน(PRC) และยังเป็นที่รู้จักอีกอย่างคือ สงครามพิทักษ์ชาติต่อต้านกบฎคอมมิวนิสต์ ในสาธารณรัฐจีน(ROC) เป็นช่วงเวลาของการปฏิวัติทางสังคมและการเมืองในจีนซึ่งเริ่มต้นขึ้นจากการก่อตั้งพรรคคอมมิวนิสต์จีนใน ค.ศ. 1921 ต่อเนื่องเรื่อยมาไปจนถึงแนวร่วมที่หนึ่งใน ค.ศ. 1920 พรรคการเมืองนี้ถูกก่อตั้งขึ้นในหมู่ชนชั้นแรงงานภายในเมืองและทำงานเพื่อทำให้ชาวนาคนจีนที่มีความคิดแบบหัวรุนแรงทางเมืองผ่านการปฏิรูปที่ดิน อย่างไรก็ตาม ใน ค.ศ. 1927 การสังหารหมู่ที่เซี่ยงไฮ้ได้ทำให้แนวร่วมที่หนึ่งสิ้นสุดลง และพรรคถูกบีบบังคับให้ไปอยู่ในชนบท ในช่วงสงครามจีน-ญี่ปุ่นครั้งที่สอง(ค.ศ. 1937-45) และแนวร่วมที่สอง พรรคได้เรียกร้องการต่อต้านลัทธิจักรวรรดินิยมเช่นกัน ในทางการทหาร การปฏิวัติได้สิ้นสุดลงด้วยสงครามกลางเมืองจีน(ค.ศ. 1945-1949) เมื่อกองทัพปลดปล่อยประชาชนสามารถเอาชนะกองทัพสาธารณรัฐจีนได้อย่างเด็ดขาด นำไปสู่การยุติสงครามที่ไม่ต่อเนื่องมาเป็นเวลากว่าสองทศวรรษระหว่างพรรคคอมมิวนิสต์จีน(CCP) และพรรคก๊กมินตั๋ง(KMT หรือ ชาตินิยม) รัฐบาลชาตินิยมของเจียง ไคเชกได้อพยพไปยังเกาะไต้หวัน และในฐานะประธานแห่งพรรคคอมมิวนิสต์จีน เหมา เจ๋อตงได้กลายเป็นบุคคลสำคัญในรัฐบาลหลังการปฏิวัติของจีนแผ่นดินใหญ่
ชัยชนะของคอมมิวนิสต์ได้ส่งผลกระทบอย่างใหญ่หลวงต่อสมดุลแห่งอำนาจของโลก: จีนกลายเป็นรัฐสังคมนิยมหลักที่สอง และภายหลังจากความแตกแยกระหว่างจีน-โซเวียตใน ค.ศ. 1956 มหาอำนาจที่สามในสงครามเย็น สาธารณรัฐประชาชนได้ให้การสนับสนุนทั้งทางตรงและทางอ้อมต่อขบวนการลัทธิคอมมิวนิสต์ทั่วโลก และเป็นแรงบันดาลใจให้เกิดการเติบโตของพรรคการเมืองที่นิยมลัทธิเหมาในหลายประเทศ ความตกตะลึงในความสำเร็จของพรรคคอมมิวนิสต์จีน และด้วยความเกรงกลัวต่อเหตุการณ์ที่คล้ายกันซึ่งจะเกิดขึ้นไปทั่วทั้งเอเชียตะวันออก ทำให้สหรัฐต้องเข้าแทรกแซงทางการทหารในเกาหลีและเอเชียตะวันออกเฉียงใต้(เช่น เวียดนาม) จนถึงทุกวันนี้ พรรคคอมมิวนิสต์จีนยังคงเป็นพรรคที่ปกครองจีนแผ่นดินใหญ่และเป็นพรรคการเมืองที่ใหญ่เป็นอันดับสองของโลก
Phyllobotryon
Phyllobotryon เป็นสกุลของพืชดอกที่อยู่ในวงศ์ Salicaceae.
ถิ่นกำเนิดของมันคือ ประเทศไนจีเรีย แทนซาเนียและแองโกลา
สปีชีส์ในสกุล ได้แก่:
กีฬาระบำใต้น้ำในโอลิมปิกฤดูร้อน 2012 – รอบคัดเลือก
การแข่งขันกีฬาระบำใต้น้ำในโอลิมปิกฤดูร้อน 2012 รอบคัดเลือก เป็นการแข่งขันระบำใต้น้ำเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 100 คน แต่ละประเทศสามารถส่งนักกีฬาเข้าแข่งขันได้สูงสุด 8 คน (1 ทีมต่อรายการ) การคัดเลือกสิ้นสุดเมื่อวันที่ 22 เมษายน ค.ศ. 2012
ฟาโรห์บาเคนเรเนฟ
บาเคนราเนฟ หรือที่ชาวกรีกโบราณรู้จักกันในพระนาม บ็อกคอริส (ภาษากรีกโบราณ:, Bókkhōris; ภาษาละติน: Bocchoris) หรือ Bochchoris (, Bókhkhōris; ภาษาละติน: Bochchoris) เป็นฟาโรห์ที่ทรงปกครองเป็นระยะเวลาสั้น ๆ ของราชวงศ์ที่ยี่สิบสี่แห่งอียิปต์ โดยมีศูนย์กลางอำนาจที่เมืองซาอิสในบริเวณดินดอนสามเหลี่ยมปากแม่น้ำไนล์ฝั่งตะวันตก พระองค์ทรงปกครองอียิปต์ล่างตั้งแต่ราว 725 ถึง 720 ปีก่อนคริสตกาล แม้ว่าแมนิโธ ซึ่งเป็นนักประวัติศาสตร์ชาวอียิปต์ในยุคสมัยราชอาณาจักรปโตเลมี จะถือว่าพระองค์ทรงเป็นสมาชิกเพียงพระองค์เดียวของราชวงศ์ที่ยี่สิบสี่ แต่นักวิชาการสมัยใหม่ก็ได้รวมฟาโรห์เทฟนัคต์ ซึ่งเป็นพระราชบิดาของพระองค์เข้าเป็นสมาชิกราชวงศ์ดังกล่าวด้วย และถึงแม้ว่า เซ็กตุส จูลิอุส แอฟริกานุส จะอ้างถึงแมนิโธว่า "ฟาโรห์บ็อกคอริส" ทรงปกครองเป็นเวลา 6 ปี แต่นักวิชาการสมัยใหม่บางคนไม่เห็นตามด้วยไปอีกครั้งและกำหนดให้พระองค์ทรงครองราชย์สั้น ๆ เพียงห้าปี ตามหลักฐานจากสุสานที่ฝังพระศพของพระโคอาพิส ซึ่งเป็นการยืนยันว่าการครองราชย์ของฟาโรห์บาเคนราเนฟได้สิ้นสุดลงเมื่อเริ่มต้นปีที่ 6 แห่งการครองราชย์ ซึ่งภายใต้ระบบการนับช่วงเวลาของอียิปต์ หมายความว่าพระองค์ทรงครองราชย์ได้ 5 ปีเต็ม พระนามครองราชย์ของพระองค์ คือ วาห์คาเร แปลว่า "ความมั่นคงคือดวงวิญญาณแห่งเทพรา" ในภาษาอียิปต์
ขบวนการยังไอร์แลนด์
ขบวนการยังไอร์แลนด์ (Éire Óg, Young Ireland) คือขบวนการทางการเมือง วัฒนธรรม และ สังคมที่มีบทบาทในการปฏิรูปขบวนการชาตินิยมไอร์แลนด์ (Irish nationalism) ที่เห็นกันว่าเป็นขบวนการที่พลังทางการเมืองในสังคมไอร์แลนด์ ตั้งแต่การก่อตั้งในคริสต์ทศวรรษ 1830 ขบวนการนี้ก็มีอิทธิพลต่อมาอีกหลายชั่วอายุของนักชาตินิยมไอร์แลนด์ และมามีบทบาทต่ออนาคตของความสัมพันธ์ระหว่างอังกฤษและไอร์แลนด์ต่อมา
ประวัติ
คำว่า “ยังไอร์แลนด์” เดิมเป็นคำที่ใช้เรียกกลุ่มที่เป็นการหมิ่น ในการบรรยายกลุ่มสมาชิกเพื่อการเพิกถอนการเป็นสหภาพที่เกี่ยวข้องกับหนังสือพิมพ์ เดอะ เนชั่น สมาคมเพื่อการเพิกถอนการเป็นสหภาพขณะนั้นกำลังรณรงค์เพื่อการยกเลิกพระราชบัญญัติสหภาพ ค.ศ. 1800 ระหว่างราชอาณาจักรเกรตบริเตนและไอร์แลนด์ The term was first coined by the "English" press, และต่อมาเป็นคำที่ใช้โดยแดเนียล โอคอนเนลล์ในการโจมตีในที่ประชุมของสมาคมเพื่อการเพิกถอนการเป็นสหภาพ ซึ่งต่อมาก็ได้ทำการขอโทษ
กลุ่ม “ยังไอร์แลนด์” มีที่มาจากสมาคมประวัติศาสตร์คอลเลจ (College Historical Society) ที่ก่อตั้งขึ้นเมื่อวันที่ 29 มีนาคม ค.ศ. 1839 ในการประชุมที่ห้องของฟรานซิส เคียร์นีย์ ในบรรดาสมาชิกของสมาคมใหม่ก็มีจอห์น เบลค ดิลลัน (John Blake Dillon), ทอมัส แม็คเนเวน, วิลเลียม อีเลียต ฮัดสัน และ ทอมัส เดวิส, ผู้ได้รับเลือกให้เป็นประธานในปี ค.ศ. 1840 แม้ว่าเดวิสจะยังอยู่ที่ทรินิตีและปาฐกถาที่สมาคมประวัติศาสตร์ดับลิน (Dublin Historical Society) เดวิสเป็นประธานและให้การปาฐกถาสองครั้งซึ่งยังคงมีหลักฐานอยู่จนทุกวันนี้ที่แสดงให้เห็นว่าในช่วงนี้เดวิสมีความเชื่อในอุดมการณ์ของชาตินิยมไอร์แลนด์แล้ว
ปลาจุมพรวด
ปลาจุมพรวด หรือ ปลาตีนจุดฟ้า (Blue-spotted mudskipper, Boddart's goggle-eyed goby; ) เป็นปลากระดูกแข็งทะเลและน้ำกร่อยชนิดหนึ่ง ในวงศ์ปลาบู่ (Gobiidae) ในวงศ์ย่อยปลาตีน (Oxudercinae)
นิออน อิสรา
ประวัติ
จากนั้นเข้าสู่วงการละครทางโทรทัศน์โดยใช้ชื่อในวงการว่านิออน อิสรา เริ่มแรกมักรับบทเป็นนางเอกในละครของค่ายกันตนา เริ่มชื่อเสียงในละครเรื่องลมหายใจไม่เคยแพ้ ซึ่งออกอากาศเย็นวันจันทร์ถึงศุกร์ของช่อง 7 ในช่วงปี พ.ศ. 2532 โดยรับบทเป็นนักวอลเลย์บอลที่มีสไตล์ตบลูกบอลแรงจนฝ่ายตรงข้ามรับไม่ทัน จนได้รับฉายาว่าลูกตบสลาตัน ร่วมกับมณีรัตน์ วงศ์จีระศักดิ์ ซึ่งแสดงเป็นพี่น้องกันในเรื่องนี้ด้วย ต่อมาจึงรับบทเป็นเดือนในละครเรื่องข้าวนอกนา ร่วมกับนันทนา บุญหลง ซึ่งออกอากาศในคืนวันพุธและพฤหัสทางช่อง 7 และเคยเป็นนางเอกคู่ขวัญกับจอนนี่ แอนโฟเน่ โดยทั้งคู่โด่งดังจากเรื่องลมหายใจไม่เคยแพ้มาก่อนหน้านั้นแล้ว และได้มาแสดงคู่กันอีกในเรื่องผู้การเรือเร่ อีกทั้งยังได้ร้องเพลงประกอบละครคู่กันในชื่อทหารเรืออ้อนรัก ต่อด้วยละครเรื่องกำลังใจ ซึ่งเธอได้แสดงร่วมกับพระเอก 3 คนคือ จักรพรรณ์ อาบครบุรี, จอนนี่ แอนโฟเน่ และ สถาพร นาควิลัย จากนั้นนิออนทั้งยังเคยรับงานแสดงทางภาพยนตร์อีกไม่กี่เรื่อง ภายหลังได้รับบทร้ายเช่น นางเสือดาว และ ขอหยุดหัวใจไว้ที่เธอ ทางช่อง 3 ส่วนละครเรื่องล่าสุดก่อนที่จะไปศึกษาต่อที่ประเทศอังกฤษคือ หนี้รัก ทางช่อง 5 ปัจจุบันเป็นนักธุรกิจอสังหาริมทรัพย์และเปิดโรงเรียนสอนทำอาหารที่จังหวัดภูเก็ต
ริชาร์ด ดอนเนอร์
ริชาร์ด ดอนเนอร์ (Richard Donner; 24 เมษายน 1930 - 5 กรกฎาคม 2021) เป็นผู้สร้างภาพยนตร์ชาวอเมริกันที่มีผลงานโดดเด่น ได้แก่ ภาพยนตร์ที่ทำรายได้สูงสุดในช่วง New Hollywood Era
รายชื่อประธานาธิบดีบราซิล
สาธารณรัฐเก่า (1889–1930)
ค.ศ. 1889 จักรวรรดิบราซิล ถูกล้มล้างและแทนที่ด้วยสาธารณรัฐในการ รัฐประหารนำโดยจอมพล เดโอโดโร ดา ฟอนเซกา, ผู้ถอดถอนสมเด็จพระจักรพรรดิเปโดรที่ 2, ประกาศให้บราซิลเป็นสาธารณรัฐและจัดตั้งรัฐบาลชั่คราว ในวันที่ 15 พฤศจิกายน ค.ศ. 1889 คณะรัฐประหารเริ่มต้นในความพยายามที่จะล้มล้างอำนาจนายกรัฐมนตรีแห่งจักรวรรดิอัลฟอนซู เซลตู, วิสเคานต์แห่งออโร เปรโต, แต่การรัฐประหารอันคาดไม่ถึงว่านายกรัฐมนตรีที่แต่งตั้งโดยจักรพรรดิและผู้พึงพอใจในความมั่นใจที่จะเลือกตั้งสภาผู้แทนราษฎรบานปลายไปสู่การล้มเลิกราชาธิปไตย พร้อมกับการสถาปนาสาธารณรัฐบราซิล รัฐธรรมนูญของจักรวรรดิถูกยกเลิก รัฐสภาอิมพีเรียล (สมัชชาแห่งชาติ) ได้ยุติบทบาทลง ไม่เพียงแต่วิสเคานท์แห่งออโร เปรโต จะต้องออกจากตำแหน่ง แต่ตำแหน่งนายกรัฐมนตรีก็ถูกยกเลิกไปด้วย ในฐานะหัวหน้าคณะรัฐบาลชั่วคราว จอมพลเดโอโดโร เด ฟอนซากา ซึ่งปกครองโดยกฤษฎีกา ได้ยุบรวมตำแหน่งประมุขแห่งรัฐกับหัวหน้ารัฐบาลเข้าด้วยกัน จังหวัดต่าง ๆ ในจักรวรรดิถูกปรับปรุงเป็นมลรัฐและสาธารณรัฐใหม่นี้ถูกรับรองเป็นสหพันธรัฐ ภายใต้การรวมตัวโดยถาวรของแต่ละรัฐ
ในปีค.ศ. 1890 การเลือกตั้งสภาร่างรัฐธรรมนูญได้มีการเรียกและจัดขึ้น แต่คำสั่งของรัฐบาลเฉพาะกาลที่กำหนดให้สภาคองเกรสต้องใช้รัฐธรรมนูญที่สอดคล้องกับระบบสาธารณรัฐของรัฐบาลที่ประกาศล่าสุด และจัดให้มีการประกาศโดยเร็วไวโดยสหพันธรัฐ ในเดือนกุมภาพันธ์ ค.ศ. 1891 รัฐธรรมนูญบราซิลฉบับใหม่ร่างเสร็จ โดยอาศัยพื้นฐานจากสหรัฐ เปลี่ยนชื่อประเทศเป็นสาธารณรัฐแห่งสหพันธรัฐบราซิล ตามบทบัญญัติของรัฐธรรมนูญ ประธานาธิบดีแห่งสาธารณรัฐจะได้รับการเลือกตั้งโดยตรงจากประชาชนลงคะแนนเสียง แต่สำหรับประธานาธิบดีคนแรกในสมัยแรก ประธานาธิบดีและรองประธานาธิบดีจะได้รับการคัดเลือกจากสภาร่างรัฐธรรมนูญ; สภาร่างรัฐธรรมนูญได้รับเลือกตั้งเป็นประธานาธิบดีคนแรกและรองประธานาธิบดีทันทีหลังจากที่มีการประกาศใช้รัฐธรรมนูญ
โดยตอนนั้น สภาเลือกหัวหน้ารัฐบาลชั่วคราว เดโอโดโร ดา ฟอนเซซา เป็นประธานาธิบดีคนแรก จอมพลฟลอเรียโน เปอีโซโต เป็นรองประธานาธิบดีหมายเลข 1 ประธานาธิบดีคนแรกและรองประธานาธิบดีคนแรกเริ่มเมื่อวันที่ 26 กุมภาพันธ์ ค.ศ. 1891 เพียง 2 วันหลังจากที่มีการประกาศใช้รัฐธรรมนูญเท่านั้นเดโอโดโรลาออกจากตำแหน่งประธานาธิบดี 10 เดือนหลังจากการรัฐประหารซึ่งเขาก็ยกเลิกรัฐสภาซึ่งได้กลับกัน ต่อมา ฟลอเรียโน เปอีโซโต รองประธานาธิบดีดำรงตำแหน่งประธานาธิบดีแทน ในค.ศ. 1894 ตำแหน่งประธานาธิบดีเปอีโซโตได้ส่งต่อไปยังปรูเดนเต เด โมราอิสซึ่งเป็นประธานาธิบดีคนแรกที่มาจากการเลือกตั้งโดยการลงคะแนนเสียงของประชาชน ภายใต้รัฐธรรมนูญ ค.ศ. 1891 และเป็นประธานาธิบดีคนแรกที่เป็นพลเรือน
ค.ศ. 1930 เมื่อบราซิลได้รับผลกระทบจากเหตุการณ์ตลาดหลักทรัพย์วอลล์สตรีทตก ค.ศ. 1929 การปฏิวัติมีขึ้นอีกครั้งและสาธารณรัฐเก่าก็ถึงกาลอวสาน ประธานาธิบดีวอชิงตัน ลูอิส ผู้ได้รับการสนับสนุนจากคณาธิปไตยเซาเปาลู คาดการณ์กันว่าจะมีการสลับระหว่างเซเปาโลและมินัสและสนับสนุนผู้สมัครที่มาจากเซาเปาลู จูลิโอ เปรสเตสด้วยเช่นกัน เปรสเตสชนะการเลือกตั้งแต่วอชิงตัน ลูอิส ถูกถอดถอนก่อนจะดำรงตำแหน่งครบวาระเพียง 3 สัปดาห์ เปรสเตสจึงไม่เคยได้บริหารประเทศเลย
ยุคสมัยวาร์กัส (1930–1946)
(until 1937)
สาธารณรัฐที่ 2 (1946-1964)
ค.ศ. 1945, วาร์กัสถูกถอดถอนโดยคณะรัฐประหาร นำโดยอดีตผู้สนับสนุนของเขา อย่างไรก็ตาม, เขาก็ได้รับเลือกเป็นประธานาธิบดีอีกครั้งและอิทธิพลทางการเมืองของเขายังมีอยู่จนถึงสาธารณรัฐที่ 2 ยุคนี้ มี 3 พรรคการเมืองที่ทรงอิทธิพลในประเทศแยกเป็นฝ่ายสนับสนุนวาร์กัส – ฝ่ายซ้าย, PTB และฝ่ายกลางเอียงขวา-, PSD – และฝ่ายต่อต้านวาร์กัส, ฝ่ายขวาจัด UDN. ยุคสมัยนี้ไม่ค่อยมีเสถียรภาพนัก ในค.ศ. 1954, วาร์กัสฆ่าตัวตายระหว่างวิกฤติการณ์อันเป็น อันตรายต่อรัฐบาลของเขา ตามมาด้วยเหล่าประธานาธิบดีที่ดำรงตำแหน่งเป็นเวลาสั้น ๆ ในค.ศ. 1961 พรรค UDN ชนะการเลือกตั้งครั้งแรก มีการสนับสนุนยานิโอ กวาโดรส ผู้เป็นสมาชิกในพรรคเล็กอันเป็นพันธมิตรกับพรรค UDN กวาโดรสผู้ก่อนเลือกตั้งมีคะแนนนิยมเพิ่มสูงอย่างรวดเร็วในทางการเมืองและมีท่าทีต่อต้านการทุจริต แต่เขาก็ลาออกอย่างกะทันหันหลังดำรงตำแหน่งได้ 7 เดือน นักประวัติศาสตร์คาดว่ากวาโดรสดื่มหนักมากขณะลงนามในเอกสารลาออก ขณะที่บางส่วนเสนอว่ากวาโดรสล้มเหลวในเรื่องที่รัฐสภาไม่ยอมรับให้รองประธานาธิบดีของเขาเป็นประธานาธิบดี นักประวัติศาสตร์เหล่านั้นจึงเห็นว่าการลาออกของกวาโดรสเป็นความพยายามที่จะกลับไปทำงานด้วยอำนาจที่เพิ่มขึ้นและการสนับสนุนทางการเมืองมากขึ้น เป็นไปได้ว่าจะเกิดขึ้นทั้ง 2 กรณี: กวาโดรสเมาเมื่อเขาลาออกและในขณะนั้น เขาวางแผนที่จะกลับไปสู่อำนาจโดยการร้องขอจากรัฐสภาแต่ล้มเหลว รัฐสภาเพิ่งได้รับจดหมายของกวาโดรสและท่ามกลางความตกตะลึงของนักการเมืองและประเทศชาติ จดหมายฉบับนั้นได้ถูกประกาศลงในบันทึกของสภาคองเกรสและตำแหน่งประธานาธิบดีได้รับการประกาศว่าว่างลง ประธานสภาผู้แทนราษฎรและวุฒิสภา โอรู เด มูรา อันดราเด มองว่าการลาออกเป็นจังหวัดของประธานาธิบดีได้รับการเลือกตั้งว่าไม่ใช่เรื่องที่จะต้องลงมติ รัฐสภาไม่จำเป็นต้องยืนยันและคำประกาศของประธานาธิบดีลาออกเป็นที่สิ้นสุด เวลานั้น ประธานาธิบดีและรองประธานาธิบดีจะถูกออกเสียงในที่ประชุมแยกต่างหาก นักการเมืองฝ่ายซ้าย โจอาว กูลาร์ต รองประธานาธิบดีเป็นศัตรูทางการเมืองของจานิโอ กวาโดรส กูลาร์ตเดินทางออกนอกประเทศและรัฐสภาถูกควบคุมโดยนักการเมืองฝ่ายขวา ในช่วงที่ไม่มีกูลาร์ต ประธานสภาผู้แทนราษฎรรานิเอรี มาซซิลลีเข้ารับตำแหน่งประธานาธิบดีของบราซิล จากนั้นก็มีแผนจะปิดกั้นการริเริ่มของรองประธานาธิบดีในตำแหน่งประธานาธิบดี แต่สภาคองเกรสต่อต้านการริเริ่มของ Goulart นำไปสู่ปฏิกิริยาโดยผู้ว่าการรัฐริโอกรังดีซูลซึ่งเป็นผู้นำ "กฎหมายรณรงค์" และแยกออกเป็น ทหาร (ที่ในช่วงที่สาธารณรัฐที่ 2 ถูกแทรกแซงอย่างมากในทางการเมือง) ท่ามกลางวิกฤติทางการเมือง การแก้ปัญหาคือการนำสภาคองเกรสแก้ไขรัฐธรรมนูญยกเลิกการบริหารประธานาธิบดีและแทนที่ด้วยระบบรัฐสภาของรัฐบาล ภายใต้แนวทางการเจรจาดังกล่าวการริเริ่มของกูลาร์ตได้รับอนุญาตให้ดำเนินการต่อไป แต่กูลาร์ตจะเป็นประมุขแห่งรัฐเท่านั้นและนายกรัฐมนตรีซึ่งได้รับการอนุมัติจากรัฐสภาจะเป็นผู้นำรัฐบาล ระบบใหม่ของการดำรงอยู่ของรัฐบาลยังคงได้รับความนิยมในการลงประชามติที่กำหนดไว้สำหรับ 1963 ผลของการลงประชามตินี้นำไปสู่ การยึดอำนาจประธานาธิบดี และคณะรัฐประหารได้ปลดกูลาร์ตออกจากตำแหน่ง เริ่มสมัยกองทัพในค.ศ. 1964
กระทรวงการต่างประเทศ (เนเธอร์แลนด์)
กระทรวงการต่างประเทศ (Ministerie van Buitenlandse Zaken หรือย่อเป็น BZ) ของประเทศเนเธอร์แลนด์ เป็นกระทรวงที่รับผิดชอบด้านความสัมพันธ์ระหว่างประเทศ นโยบายต่างประเทศ การพัฒนาระหว่างประเทศ การค้าระหว่างประเทศ การพลัดถิ่น และประเด็นต่างๆที่เกี่ยวข้องกับสหภาพยุโรป องค์การสนธิสัญญาป้องกันแอตแลนติกเหนือ และสหภาพเบเนลักซ์
กระทรวงก่อตั้งขึ้นในปี ค.ศ. 1798 ในฐานะกรมการต่างประเทศแห่งสาธารณรัฐปัตตาเวีย ต่อมาในปี ค.ศ. 1876 ได้มีการยกระดับขึ้นเป็นกระทรวงการต่างประเทศ รัฐมนตรีว่าการกระทรวงต่างประเทศอยู่ในคณะรัฐมนตรีแห่งเนเธอร์แลนด์ ปัจจุบันผู้อยู่ในตำแหน่งคือ สเตฟ บล็อก จากพรรคประชาชนเพื่อเสรีภาพและประชาธิปไตย
อาการดีเกินไป
อาการดีเกินไป (Nice guy syndrome) เป็นคำจำกัดความทางจิตวิทยาบรรยายลักษณะของเพศชาย ที่มีปัญหาในการมีคู่ โดยมีที่มาจากคำพูดของเพศตรงข้ามว่า "ดีเกินไป" (ตัวอย่าง เธอเป็นคนดีเกินไป แต่เราไม่สามารถเป็นแฟนกันได้ มาคบกันเป็นเพื่อนเถอะ) ซึ่งเกิดจากความรู้สึกของเพศตรงข้ามเปรียบเทียบลักษณะ "ผู้ชายที่ดีเกินไป" ไม่เข้าใจการเติบโต การวางตัวต่อเพศตรงข้าม และเรื่องราวของการมีชีวิตคู่ รวมไปถึงไม่สามารถสร้างความสัมพันธ์โรแมนติค
ลักษณะของบุคคลที่อยู่ในอาการดีเกินไป ส่วนมากจะมีจิตใจดีงาม ชอบช่วยเหลือผู้อื่น มักจะมีปัญญาสูงกว่าบุคคลทั่วไป เชื่อมั่นในความคิดตัวเอง ในขณะเดียวกันก็ขาดความเข้าใจในความคิดของผู้หญิง ขาดความเข้าใจในเรื่องของสังคมมนุษย์ และในหลาย ๆ ครั้งจะขาดความมั่นใจในเรื่องความรัก การแสดงออกจะออกมาในลักษณะ การช่วยเหลือหรือเสนอตัวช่วยเหลือ ไม่ว่าเพศตรงข้ามจะต้องการหรือไม่ แสดงให้เห็นถึงการกระทำที่ตอบสนองความต้องการของตัวเอง (ที่ต้องการแสดงออก โดยการช่วยเหลือ) การพูดจาจะแสดงออกมาในลักษณะการฟังมากกว่าการพูด และเมื่อใดที่เพศตรงข้ามต้องการถอนตัวออกจากความสัมพันธ์ อาการทางจิตใจจะทำให้เกิดเข้าใจที่ตัดพ้อต่อว่าเพศตรงข้าม และในหลายๆ เหตุการณ์ถ้าเพศตรงข้ามเกิดความสัมพันธ์ใหม่กับผู้ชายคนอื่น ที่มีลักษณะท่าทางไม่ดี ผิดแปลกไปจากตน จะทำให้เกิดความตัดพ้อต่อว่าเพศตรงข้าม และฝังความคิดว่า "ผู้หญิงในโลกรักแต่คนไม่ดี" ในขณะที่เพศตรงข้ามต้องการบุคคลที่สามารถวางตัวในสังคม และมีความมั่นคงทางอารมณ์
"ดีมากเกินไป" บางครั้งอันหมายถึง ทำดีเกินความพอดีอันเป็นการเสแสร้ง(Hypocrite)ซึ่งไม่ได้มาจากใจจริงๆ เป็นการเอาใจอีกฝ่ายจนทำให้อีกฝ่ายรู้สึกอึดอัด โดยฝ่ายชายที่มักจีบผู้หญิงในช่วงแรกๆ มักทุ่มตัวจีบฝ่ายหญิงแสร้งทำดีทุกอย่างเพื่อให้ฝ่ายหญิงตัดสินใจคบฝ่ายชาย โดยผู้ชายบางคนมักคิดว่าจะจีบผู้หญิงต้องมีเงิน จึงมักเอาใจผู้หญิงด้วยการออกค่าใช้จ่ายแทนฝ่ายหญิง เช่น เลี้ยงข้าว ออกค่าใช้จ่ายต่างๆ ให้ฝ่ายหญิงเป็นประจำมากเกินไป ซึ่งถ้าผู้หญิงเริ่มรู้สึกตัวเข้าจะเห็นว่าการเสแสร้งทำดีด้วยเงินนั้นเป็นการดูถูกผู้หญิงอย่างมาก ซึ่งเป็นสาเหตุดังกล่าวที่ทำให้ผู้หญิงรำคาญผู้ชายที่เสแสร้งทำดีเพื่อจีบผู้หญิงโดยไม่ได้มาจากใจ หรือความรักที่แท้จริงๆ แต่ใช้เงิน หรือ องค์ประกอบทฤษฎีต่างๆ ในการจีบหญิง ซึ่งไม่ได้มาจากใจ
ทฤษฎีขั้นบันไดของความรักสนับสนุนแนวความคิดของอาการดีเกินไปว่า ผู้หญิงโดยปกติจะถูกดึงดูดด้วย ลักษณะความมั่นคงทางด้านจิตใจ ฐานะ และความเป็นตัวของตัวเองของเพศตรงข้าม มากกว่ารูปร่างหน้าตา ในขณะเดียวกับที่ผู้ชายส่วนมากจะถูกดึงดูดด้วย รูปร่างและหน้าตาของเพศตรงข้าม มากกว่าปัจจัยอื่น
ถึงแม้ว่าอาการดีเกินไป จะไม่ถูกนับเป็นอาการทางจิต แต่ผลที่เกิดขึ้นกับผู้ชายที่มีอาการ จะทำให้เกิดความท้อแท้ และหมดหวังในการเติบโตและเข้าใจลักษณะโครงสร้างของสังคมมนุษย์ วิธีแก้อาการเหล่านี้ แนะนำโดยผู้เชี่ยวชาญทางการเข้าใจผู้คนและสังคม โดยการเปลี่ยนแนวการดำรงชีวิต เช่น การออกไปทำในสิ่งที่ไม่เคยทำ เรียนรู้ลักษณะของสังคมรอบตัว ส่งผลให้เกิดความรู้ที่เปิดกว้างขึ้นในการเรียนรู้สังคม การวางตัวในสังคม และการวางตัวต่อเพศตรงข้ามตามมา เว็บไซต์จัดหาคู่ได้นำทฤษฎีนี้มาช่วยเหลือ ผู้ชายที่มีอาการเหล่านี้
ดูเพิ่ม
การศึกษาทางจิตวิทยาทางด้านความรัก
Phylloctenium
Phylloctenium เป็นสกุลของพืชดอกที่อยู่ในวงศ์ Bignoniaceae.
ถิ่นกำเนิดของมันคือมาดากัสการ์
สปีชีส์ในสกุล ได้แก่:
รายชื่อตอนในอนิเมะเทพมรณะ
English releases
The Region 1 DVD compilations of the Bleach anime are released by Viz Media. As of August 24, 2010, 31 DVD compilations have been released by Viz Media in the United States. A DVD collection box of the first season was released on June 10, 2008, a DVD collection box of the second season was released on August 19, 2008. and a DVD collection box of the third season was released on July 7, 2009. The series has been released in the UK by Manga Entertainment in half-season sets, then re-released into season sets.
USA Singles Release USA Box Set Release
UK Release
Region 2 (Japan)
The Region 2 DVD compilations of the Bleach anime are released by Aniplex and grouped by season. As of January 2012, 76 DVD compilations have been released by Aniplex in Japan.
การสังหารหมู่ที่จลิยานวาลาบาค
เหตุสังหารหมู่ที่จลิยานวาลาบาค (Jallianwala Bagh massacre; บ้างสะกด จัลเลียนวาลาบาค) หรือ การสังหารหมู่ที่อมฤตสระ (Amritsar massacre) เกิดขึ้นเมื่อ 13 เมษายน 1919 เมื่อนายพลจัตวาและจอมพลเรจินอลด์ ไดเออร์สั่งการให้กองกำลังของกองทัพบริติชอินเดียยิงปืนไรเฟิลเข้าใส่พลเมืองชาวอินเดียผู้ปราศจากอาวุธ ในสวนสาธารณะจลิยานวาลาบาคในเมืองอมฤตสระ จังหวัดปัญจาบ ส่งผลให้มีผู้เสียชีวิตอย่างน้อย 379 ราย และบาดเจ็บมากกว่า 1,200 คน
ในวันอาทิตย์ที่ 13 เมษายน 1919 จอมพลไดเออร์ได้ออกประกาศห้ามการรวมกลุ่มหรือชุมนุมของประชาชน แต่การประกาศนี้ไม่ได้ถูกเผยแพร่ไปอย่างทั่วถึง จึงมีชาวบ้านจำนวนมากมารวมตัวกันที่บาคเพื่อเฉลิมฉลองไพสาขี เทศกาลสำคัญของศาสนาฮินดูและสิกข์ รวมถึงประท้วงการจับกุมและขับไล่ผู้นำการเรียกร้องเอกราช สัตยปาล กับ ไซฟุดดิน กิตจลีว ออกนอกประเทศ ไดเออร์แบะกองทหารของเขาเข้าสู่สวนสาธารณะ ปิดกั้นทางเข้าออก ประจำการและกราดยิงฝูงชนในสวนเป็นเวลาสิบนาทีติดต่อกันโดยไม่มีการประกาศแจ้งให้ทราบก่อนล่วงหน้า ส่วนมากเล็งไปยังทางเข้าออกบางส่วนที่ยังไม่ถูกปิดเพื่อกราดยิงผู้ที่พยายามหลบหนี สุดท้ายได้หยุดยิงหลังจำนวนกระสุนร่อยหรอ ในวันถัดมา ไดเออร์ได้ระบุว่า "ข้าพเจ้าได้ยินมาว่ามีคนถูกฆ่าตายไปประมาณ 200 ถึง 300 คน คณะของข้ายิงปืนไปทั้งหมดราว 1,650 ครั้ง"
รายงานผู้เสียชีวิตที่รัฐบาลตีพิมพ์โดยอ้างจำนวนจากเซวาสมาติ (Sewa Samati) สมาคมบริการสังคม (เซวา) หนึ่ง อยู่ที่ 379 ราย ที่ได้รับการยืนยัน, ผู้บาดเจ็บประมาณ 1,200 คน จำนวนนี้ 192 คนบาดเจ็บสาหัส ยอดผู้เสียชีวิตที่ประมาณการณ์โดยไอเอ็นซีอยู่ที่ประมาณ 1,000 ราย และบาดเจ็บมากกว่า 1,500 คน
เหตุการณ์นี้สร้างความตกตะลึงไปทั่วทั้งประเทศ และส่งผลรุนแรงต่อความไว้ใจและเชื่อถือของชาวอินเดียในรัฐบาลอังกฤษที่ปกครองอินเดียขณะนั้น และยิ่งผลักดันไปสู่การดื้อแพ่งในปี 1920–22 นักประวัติศาสตร์บางส่วนเชื่อว่าเหตุการณ์นี้เป็นเหตุผลักดันสำคัญไปสู่จุดจบของการปกครองอินเดียโดยอังกฤษ
จนถึงปัจจุบัน รัฐบาลอังกฤษไม่เคยขอโทษอย่างเป็นทางการถึงเหตุการณ์นี้ มีแต่เพียงแถลงการณ์ "สำนึกผิด" (regret) ในปี 2019
กางเขนมอลตา
กางเขนมอลตา หรือ กางเขนอามาลฟี (Maltese Cross หรือ Amalfi cross) เป็นกางเขนที่เป็นสัญลักษณ์ของลัทธินักรบคริสเตียนที่เรียกว่าอัศวินฮอสพิทาลเลอร์ หรือ อัศวินแห่งมอลตา ที่กลายมาเป็นชื่อของกางเขนตามชื่อเกาะมอลตาในทะเลเมดิเตอเรเนียน กางเขนมอลตาปรากฏบนธงชาติมอลตาและถือว่าเป็นสัญลักษณ์ประจำชาติของมอลตา กางเขนมอลตาปรากฏบนเหรียญของมอลตา และในปัจจุบันปรากฏบนด้านหลังของเหรียญหนึ่งและสองยูโรที่เริ่มใช้เมื่อเดือนมกราคม ค.ศ. 2008 นอกจากนั้นก็ยังใช้เป็นสัญลักษณ์ของอามาลฟีซึ่งเป็นสาธารณรัฐเล็กของอิตาลีในคริสต์ศตวรรษที่ 11
ความหมายทางสัญลักษณ์
แฉกแปดแฉกบนกางเขนกล่าวว่าเป็นสัญลักษณ์ของความกล้าหาญแปดข้อ:
มะเกลือ
มะเกลือ เป็นไม้ยืนต้นในวงศ์ Ebenaceae พบขึ้นตามป่าเบญจพรรณทั่วไป เรือนยอดเป็นพุ่มกลมกิ่งอ่อนมีขนนุ่ม ผลดิบของมะเกลือมีสรรพคุณเป็นยา จัดเป็นพืชสมุนไพรชนิดหนึ่ง สมัยก่อนนิยมใช้ยางผลมะเกลือไปย้อมผ้า ผลที่เปลือกเป็นสีดำ เมื่อรับประทานทำให้หน้ามืด ตาลายตาพร่ามัว อาเจียน ท้องเดินและตาบอดได้
มะเกลือเป็นพันธุ์ไม้พระราชทานเพื่อปลูกเป็นมงคลของจังหวัดสุพรรณบุรี ในภาคเหนือเรียกต้นไม้ชนิดนี้ว่า มะเกีย มะเกือ หรือ ผีผา ทางใต้เรียกว่า เกลือ แถบเขมร-ตราดเรียก มักเกลือ
ลักษณะทั่วไป
มะเกลือไม้ต้นขนาดกลางถึงขนาดใหญ่ สูง 10-30 เมตร ใบกว้าง 3.5-4.0 ซม. ยาว 9-10 ซม. เปลือกต้นมีสีดำแตกเป็นสะเก็ดเล็ก ๆ ใบเป็นใบเดียวรูปรี ปลายใบแหลม ผลกลมผิวเกลี้ยง ผลอ่อนสีเขียว ผลแก่สีดำ ผลแก่จัดจะแห้ง มีกลีบเลี้ยงติดบนผล 4 กลีบ ผลแก่ราวเดือนมิถุนายน-สิงหาคม เมล็ด แบน สีเหลือง 4-5 เมล็ด ขนาดกว้าง 0.5-0.7 ซม. ยาว 1-2 ซม. ขยายพันธุ์โดยการเพาะเมล็ด
การปลูก
มะเกลือเป็นไม้ที่ปลูกโดยการใช้เมล็ด ขึ้นได้ดีกับดินแทบทุกชนิดเหมาะที่จะปลูกในฤดูฝน ต้นมะเกลือนี้หากถ้าโดนแดดจัดจะทำให้ผลดกมากแต่ใบไม่ค่อยงาม วิธีการปลูกให้เพาะกล้าเสียก่อนเช่นเดียวกันกับต้นไม้อื่น ๆ แล้วนำเอาไปปลูกในหลุมที่เตรียมไว้
สรรพคุณ
สรรพคุณจากส่วนต่าง ๆ มีดังนี้
วิธีการย้อมผ้าด้วยมะเกลือ
วิธีแรก คือนำผลดิบมาตำให้ละเอียด กรองเอาแต่น้ำสีเหลืองมาใช้ย้อมผ้า ผ้านั้นจะมีสีเหลือง แต่เมื่อตากให้แห้งจะมีสีเขียวจะต้องย้อมและตากแห้งอย่างนี้ซ้ำ ๆ กัน 5 - 6 ครั้ง ผ้าจะเปลี่ยนสีจนกระทั่งกลายเป็นสีดำตามต้องการ อีกวิธีหนึ่ง คือ นำผลสุกสีดำมาบดละเอียด กรองแต่น้ำสีดำมาย้อมผ้า โดยย้อมแล้วตาก แล้วนำกลับมาย้อมซ้ำอีกประมาณ 3 ครั้ง ถ้าจะให้ผ้ามีสีดำสนิทและเป็นมันเงาด้วย ให้นำผ้าไปหมักในดินโคลน 1 – 2 คืน หรืออย่างน้อย 5 ชั่วโมงแล้วจากนั้นจึงนำมาซักให้สะอาด การย้อมผ้าด้วยมะเกลือ ค่อนข้างที่จะใช้เวลามาก ปัจจุบันจึงมีการเปลี่ยนไปใช้สีสังเคราะห์แทน เพราะสะดวกและใช้เวลาไม่มาก แต่ปัญหาที่พบ คือ สีสังเคราะห์ ทำให้เกิดอันตรายต่อผู้ย้อม ซึ่งอาการ คือ ผิวหนังเป็นผื่นอักเสบและติดเชื้อได้ง่าย ตาอักเสบ จึงมีการนำมะเกลือมาใช้ย้อมผ้ากันเช่นเดิม
อรทาส
อรทาส (Ardās, ਅਰਦਾਸ) เป็นหมวดหมู่ของบทสวดในศาสนาซิกข์ ที่พบสวดในคุรุทวารา เป็นส่วนหนึ่งของบทสวดในพิธีประจำวัน เช่น พิธีเปิดคุรุกรันตสาหิบ สำหรับการ "ประกาศ" (Prakash - แสงยามเช้า) หรือพิธีปิดสำหรับการ "สุขสาน" (Sukhasan - ห้องบรรทมยามราตรี) พิธีตั้งชื่อบุตรหรือพิธีศพ
อรทาสประกอบด้วย 3 ส่วน ส่วนแรกจะกล่าวสรรเสริญคุณธรรมของคุรุซิกข์ทั้ง 10 ท่าน ตั้งแต่ คุรุนานักเทพ ถึง คุรุโควินทสิงห์ จากท่อนใน "จัณฑิทีวัร" (Chandi di Var) ในทสัมครันถ์ (Dasam Granth) ส่วนที่สองกล่าวสรรเสริญความมานะบากบั่น ชัยชนะ และความสุขความเจริญของขาลสา รวมถึงการอ้อนวอน และส่วนที่สามกล่าวสรรเสริญพระนามของพระเป็นเจ้า ส่วนแรกและส่วนที่สามนั้นต้องกล่าวเต็ม ๆ ไม่มีการแก้ไขบทสวด ในขณะที่ส่วนที่สองสามารถปรับได้ตามความเหมาะสม หรือเพิ่มคำอ้อนวอน ขอพรเพิ่มเติมให้ช่วยแก้ไขปัญหาในชีวิต อย่างไรก็ตามยังต้องคงอยู่ในรูปแบบที่เป็นที่ยอมรับกันในศาสนิกชน ช่วงที่อยู่ระหว่างการสวด ศาสนิกชนผู้เข้าร่วมพิธีจะยืนและพนมมือแบบนมัสเต โค้ง และบางครั้งมีการกล่าวว่า "วาหิคุรุ" (Waheguru) หลังจบบางท่อน
ฟุตบอลลีก ฤดูกาล 1888–89
ฟุตบอลลีก ฤดูกาล 1888–89 ก่อตั้งขึ้นในปี ค.ศ. 1888 ฟุตบอลลีกเป็นการแข่งขันฟุตบอลที่เก่าแก่ที่สุดในโลก ฟุตบอลลีกฤดูกาล 1888–89 เป็นการแข่งขันฟุตบอลลีกครั้งแรกซึ่งเริ่มตั้งแต่ฤดูใบไม้ร่วงปี ค.ศ. 1888 จนถึงฤดูใบไม้ผลิปี ค.ศ. 1889 ฟุตบอลลีกได้ก่อตั้งขึ้นและตั้งชื่อในเมืองแมนเชสเตอร์ระหว่างการประชุมผู้ก่อตั้งลีกฟุตบอลเมื่อวันที่ 17 เมษายน ค.ศ. 1888
เริ่มต้นฤดูกาลในวันที่ 8 กันยายน ค.ศ. 1888 โดยมีสมาชิกผู้ก่อตั้งลีกเป็น 12 สโมสรฟุตบอลจาก มิดแลนด์ และทางเหนือของอังกฤษ: แอ็กคริงตัน, แอสตันวิลลา, แบล็กเบิร์นโรเวอส์, โบลตันวอนเดอเรอส์, เบิร์นลีย์, ดาร์บีเคาน์ตี, เอฟเวอร์ตัน, นอตส์เคาน์ตี, เพรสตันนอร์ทเอนด์, สโตกซิตี, เวสต์บรอมมิชอัลเบียน และ วุลเวอร์แฮมป์ตันวอนเดอเรอส์ โดยแต่ละสโมสรแข่งขันกันทีมละ 2 นัด 1 นัดในบ้านและนัดเยือน 1 นัด สิ้นสุดฤดูกาลในวันที่ 20 เมษายน ค.ศ. 1889
อุยสิง่าน
อุยสิง่าน หรือ ฮองเสงหงัน มีชื่อในภาษาจีนกลางว่า หฺวาง เฉิงเยี่ยน  เป็นบัณฑิตเร้นกายที่มีชีวิตในช่วงปลายยุคราชวงศ์ฮั่นตะวันออกของจีน เป็นชาวเมืองเหมี่ยนหนาน (沔南) ในมณฑลเกงจิ๋ว ปัจจุบันอยู่บริเวณเมืองหงหู มณฑลหูเป่ย์ มีชื่อเสียงจากการที่เป็นคนสบาย ๆ และมีจิตใจกว้างขวาง
ครอบครัว
อุยสิง่านแต่งงานกับลูกสาวคนโตของไช่ เฟิ่ง (蔡諷) อุยสิง่านกับภรรยามีบุตรสาวซึ่งในบันทึกทางประวัติศาสตร์ไม่ระบุชื่อ แต่เป็นที่รู้จักในชื่อสมมติว่า "หฺวาง เยฺว่อิง" ส่วนในสามก๊ก ฉบับเจ้าพระยาพระคลัง (หน) เรียกว่า "อุ๋ยซี" อุ๋ยซีแต่งงานกับจูกัดเหลียง อัครมหาเสนาบดีและผู้สำเร็จราชการแห่งจ๊กก๊กในยุคสามก๊ก ลูกสาวคนรองของไช่ เฟิ่งแต่งงานกับเล่าเปียว ข้าหลวงมณฑลเกงจิ๋วในช่วงปลายยุคราชวงศ์ฮั่นตะวันออก ไช่ เฟิ่งยังมีลูกชายชื่อชัวมอ
ในนิยายสามก๊ก
อุยสิง่านปรากฏเป็นตัวละครในนิยายอิงประวัติศาสตร์เรื่องสามก๊ก ปรากฏตัวครั้งแรกในตอนที่ 37 เมื่อเล่าปี่ กวนอู และเตียวหุยเดินทางมาเยี่ยมบ้านของจูกัดเหลียง และได้ปรากฏตัวอีกครั้งในตอนที่ 84 หลังศึกอิเหลง อุยสิง่านได้ช่วยพาลกซุนออกจากค่ายกลศิลาของจูกัดเหลียง
เปรต
thumb|250px|[[ภาพวาดเปรตแบบญี่ปุ่น]] เปรต (प्रेत เปฺรต; peta เปต) หมายถึงผี ตามความเชื่อในหลายศาสนาทั้ง ศาสนาพุทธ ศาสนาฮินดู ศาสนาซิกข์ และศาสนาเชน ตามความเชื่อนั้น เปรตเป็นผีได้รับความทุกข์ทรมานแสนสาหัสกว่าเมื่อครั้งเป็นมนุษย์มาก โดยต้องทรมานกับความหิวโหยและความเจ็บปวดทางกาย
ความเชื่อเรื่องเปรตมีต้นกำเนิดมาจากพิธีกรรมทางศาสนาในประเทศอินเดียตั้งแต่ยุคโบราณ และเริ่มแพร่กระจายสู่สังคมในกลุ่มประเทศเอเชียตะวันออก คำว่า "Preta" มักจะถูกแปลเป็นภาษาอังกฤษว่า "ผีที่หิวโหย" ความเชื่อเรื่องเปรตนั้นเริ่มต้นมาจากความเชื่อในชีวิตหลังความตาย และมักเกี่ยวข้องกับการเป็นโอปปาติกะ (ผู้ที่ผุดขึ้นเองจากอดีตกรรม มิต้องอาศัยการปฏิสนธิ) นำไปสู่ความเชื่อเรื่องเวรกรรมที่ต้องได้รับในโลกหน้าและการกลับชาติมาเกิดตามแต่ผลกรรมที่ได้กระทำเมื่อครั้งยังมีชีวิตอยู่ การจะหลุดพ้นจากการเป็นเปรตนั้นต้องอาศัยเวลานานชั่วกัปชั่วกัลป์ และหากมิได้สั่งสมบุญวาสนาพอหรือไม่ได้รับการอุทิศส่วนกุศลจากคนรู้จัก บุคคลนั้นอาจต้องทุกข์ทรมานเป็นเปรตไปชั่วนิรันด์
ความหมาย
คำว่า เปรต แปลว่า ในทางศาสนาพุทธหมายถึง อมนุษย์พวกหนึ่งที่เกิดในเปตติวิสัยภูมิซึ่งเป็น ๑ ใน ๔ อบายภูมิ  เปรตมีหลายประเภท เช่นประเภทหนึ่งเรียกว่า ปรทัตตูปชีวิเปรต คือเปรตที่ดำรงชีวิตอยู่ได้ด้วยส่วนบุญที่มีผู้ทำอุทิศให้ หากไม่มีส่วนบุญที่มีผู้อุทิศให้ก็มักจะกินเลือดและหนองของตัวเองเป็นอาหาร โบราณมีความเชื่อที่ว่า ถ้าใครทำร้ายพ่อแม่ ชาติหน้าจะไปเกิดเป็นผีเปรต
การทำพลีกรรมแก่ผู้ล่วงลับไปแล้ว หรือการทำบุญอุทิศไปให้ผู้ตายว่า เปตพลี หรือ บุพเปตพลี
ประเภทของเปรต
เปรตมีหลายประเภท เช่น
แบ่งตาม เปตวัตถุอรรถกถา
แบ่งได้ 4 ประเภท
แบ่งตาม คัมภีร์โลกบัญญัตติปกรณ์ และ ฉคติทีปนีปกรณ์
แบ่งได้ 12 ประเภท
แบ่งตามวินัยและลักขณสังยุตตพระบาลี
แบ่งได้ 21 ประเภท
เปรตในสังคมไทย
เปรตตามความเชื่อไทย เป็นผี มีรูปร่างสูงเท่าต้นตาล ผมยาว คอยาว ผอมโซ ผิวดำ ท้องโต มือเท่าใบตาล แต่มีปากเท่ารูเข็ม และเปรตจะหิวอยู่ตลอดเวลาเนื่องจากกินอะไรไม่ได้ จึงชอบมาขอส่วนบุญในงานบุญต่างๆ ซึ่งเมื่อสะสมบุญได้แล้วเกิดใหม่ชาติหน้าจะได้ไม่ต้องทุกข์ทรมานอย่างที่เป็นอยู่ ซึ่งจากลักษณะนี้ทำให้คำว่า เปรต กลายมาเป็นคำด่าในภาษาไทยที่หมายถึง คนที่อดอยากผอมโซ เที่ยวรบกวนขอเขากิน หรือเมื่อมีใครได้โชคลาภก็เข้ามาขอแบ่งปัน
เปรตวัดสุทัศน์
เป็นความเชื่อแต่ครั้งต้นกรุงรัตนโกสินทร์เกี่ยวกับเรื่องราวของเปรตแห่งวัดสุทัศนเทพวรารามราชวรมหาวิหาร ที่เล่ากันว่าที่วัดแห่งนี้มักมีเปรตปรากฏกายในเวลากลางคืนเป็นที่น่ากลัวอย่างยิ่ง ประกอบกับอหิวาตกโรคที่ระบาดจนมีผู้คนล้มตายเป็นจำนวนมากในรัชสมัยรัชกาลที่ 2 จนเผาศพแทบไม่ทัน ณ วัดสระเกศ จนมีคำกล่าวคล้องจองกันว่า "แร้งวัดสระเกศ เปรตวัดสุทัศน์ "
ซึ่งแท้ที่จริงแล้ว เรื่องเล่าเปรตวัดสุทัศน์ฯนั้น มาจากภาพวาดบนฝาผนังในอุโบสถ ที่เป็นรูปเปรตตนหนึ่งนอนพาดกายอยู่ และมีพระสงฆ์ยืนพิจารณาอยู่ ซึ่งภาพนี้มีชื่อเสียงมากในสมัยอดีต เป็นที่เลื่องลือกันของผู้ที่ไปที่วัดแห่งนี้ว่าต้องไปดู และสิ่งที่ผู้คนเห็นว่าเป็นเปรตนั้น ผู้คนที่อาศัยอยู่บริเวณวัดแห่งนี้มายาวนานบอกว่า แท้ที่จริงแล้วเป็นเงาของเสาชิงช้าที่อยู่หน้าวัด ในสายหมอกยามเช้าต่างหาก
ต่อมา เรื่องเปรตวัดสุทัศน์นี้ได้นำมาเขียนเป็นนวนิยาย และทำเป็นละครโทรทัศน์ในปี พ.ศ. 2546 ออกอากาศทางช่อง 7 นำแสดงโดย วรนุช วงษ์สวรรค์ และเอกรัตน์ สารสุข
เปรตกู้
เปรตกู้ เคยปรากฏเป็นข่าวครึกโครมผ่านทางสื่อมวลชนมาครั้งหนึ่ง ในเดือนเมษายน พ.ศ. 2543 เมื่อทางหนังสือพิมพ์ไทยรัฐลงข่าวหน้าหนึ่งว่า มีผู้บันทึกวิดีโอของเปรตได้ที่ป่าคำชะโนด อำเภอบ้านดุง จังหวัดอุดรธานี รวมทั้งปาฏิหาริย์ต่าง ๆ ในป่าแห่งนี้ได้อีกด้วย เช่น การตักบาตรกับต้นไม้โดยรุกขเทวดาซึ่งจะได้เป็นข้าวมธุปายาส เป็นต้น เมื่อวิดีโอชุดนี้ได้เผยแพร่ออกไป มีบุคคลจำนวนหนึ่งให้ความเชื่อถือ เช่น พ.อ.นพ.พงศักดิ์ ตั้งคณา นักพูดชื่อดัง  รวมทั้งพระพยอม กัลยาโณ  พระนักเทศน์ชื่อดังเจ้าอาวาสวัดสวนแก้ว เป็นต้น